User:Danopd

= กำจร สถิรกุล = อดีตผู้ว่าการธนาคารแห่งประเทศไทย

ประวัติส่วนตัว
นายกำจร สถิรกุล เกิดเมื่อวันเสาร์ที่ 19 สิงหาคม พ.ศ. 2476 ที่อำเภอปากพนัง จังหวัดนครศรีธรรมราช เป็นบุตรคนที่ 4 จาก 5 คน ของนายส่อง และนางห่วง สถิรกุล ในครอบครัวคหบดี บรรพบุรุษเป็นชาวจีนแต้จิ๋ว แซ่เฮง (หวัง) นายส่องผู้เป็นบิดาเสียชีวิตตั้งแต่นายกำจรยังเล็ก นายกำจรย้ายเข้ามาเรียนที่กรุงเทพในระดับมัธยมศึกษาที่โรงเรียนวชิราวุธวิทยาลัย มีผลการเรียนดีเลิศ สอบชั้นมัธยม 6 ได้คะแนนเป็นลำดับที่ 30 ของประเทศ สอบเข้าเรียนระดับอุดมศึกษาที่คณะบัญชี จุฬาลงกรณ์มหาวิทยาลัย เป็นรุ่นที่ 10 ของคณะ และได้รับทุนศุลกากรไปศึกษาต่อระดับปริญญาตรีและโทด้านเศรษฐศาสตร์ที่ University of Michigan, Ann Arbor ก่อนเดินทางกลับประเทศไทยมารับราชการที่กรมศุลกากร ต่อมาได้สมรสกับคุณภาณี คุณวิศาลซึ่งได้พบรักกันขณะที่มาช่วยดูงานด้านการเงินที่องค์การโทรศัพท์สาขาเพลินจิต และย้ายเข้ามาอยู่บ้านหลังแรกที่ซอยมั่นสิน มีบุตรชายหนึ่งคนคือ นายสาธิษฐิ์  สถิรกุล

ประวัติการทำงาน
เริ่มงานครั้งแรกเข้ารับราชการที่กรมศุลกากรเป็นผู้เชี่ยวชาญพิเศษ  สร้างความเปลี่ยนแปลงในวงการพิกัดอัตราศุลกากร อีกทั้งนำทีมเจรจา GATT และเวทีสำคัญอื่นๆ มากมาย จึงได้รับการปรับเลื่อนขั้นอย่างต่อเนื่องจนถึงตำแหน่งรองอธิบดีด้านบริหาร ก่อนจะย้ายไปเป็นผู้อำนวยการสำนักงานเศรษฐกิจการคลัง และที่สุดได้รับพระมหากรุณาธิคุณโปรดเกล้าฯ ให้ดำรงตำแหน่งผู้ว่าการธนาคารแห่งประเทศไทยเป็นตำแหน่งสุดท้ายก่อนอำลาวงการราชการ

ผลงาน
ถาวรวัตถุ: ระบบ:
 * ช่วยคุณพิสิทฐ์ นิมนามเหมินทร์ สร้างพระประธาน พระพุทธชินราช ที่วัดเกาะเสือ อำเภอหาดใหญ่ จังหวัดสงขลา
 * สมทบทุนสร้าง ตึกปัญญานัทนะ โรงพยาบาลชลประทาน
 * ริเริ่มบูรณะพระราชวังบางขุนพรหม
 * โครงการสร้างบ้านให้พ่อหลวง (หัวงาน ปากพนัง)
 * ร่วมสร้างรูปเหมือนเจ้าแม่ลิ้วก่อเหนี่ยว ทองคำ ทูลเกล้าถวายพ่อหลวง
 * ร่วมออกแบบ บัตรธนาคารมูลค่า 60 บาท (รุ่นสี่เหลี่ยมจัตุรัส)
 * จัดทำระบบพิกัดอัตราศุลกากรที่สมบูรณ์ทันสมัยฉบับแรกของประเทศ
 * เป็นผู้แทนเจรจาให้ประเทศไทยได้เข้าร่วมเป็นสมาชิก GATT
 * แก้ไขวิกฤตการทางการเงินของประเทศ ในสมัยของพลเอกเปรม ฯ
 * การนำเอาระบบ basket มาใช้ในการดูแลค่าเงินบาท